Een ding is seker: Die nuwe Hilux Legend met sy visuele tierlantyntjies is regtig sag op die oog. Die aggressiewe nuwe ontwerp pas regtig by die Hilux. Oral waar jy ry kyk mense om en wys in jou rigting. Toe ek wegneemkos by ŉ restaurant gaan haal word ek summier oorval deur ŉ aanhanger wat alles wil weet.
Dan kom ons by die juweel van die nuwe Hilux: die opgeknapte 2,8 GD-6 enjin. Toyota het nie hier bloot nuwe instruksies vir die blikbrein gegee nie. Die turbo is aangepas, daar is ŉ nuwe silinderkop, daar is aan die pistons gekarring en die nuwe balanseringstaaf maak die enjin tjoepstil – werklik ŉ deeglike vernuwing. Tydens die verfilming van die eerste episode van ons nuwe reeks, Perdekrag (wat eersdaags beskikbaar sal wees), het ons die Hilux teen die Ranger laat jaag – en kan jy glo, die Hilux is net-net vinniger in ŉ pylvak as die Ranger.
Met ‘n paar ekstras en jy betaal ‘n cool R1 000 000.00 vir ‘n bakkie. Ek is nie so seker dat ek sal nie?